Հացաբադեր

**Հացաբադեր** (), ամերիկական մուլտսերիալ, որը ստեղծվել է Գերի Դադլեզի և Սթիվ Բորստի կողմից Nickelodeon-ի համար։

Սերիալն ի սկզբանե ստեղծվել է, որպես կարճամետրաժ անիմացիոն ֆիլմ Բորստի և Դուդլեսի կողմից Լոս Անջելեսում Ստուդիո-Սիթիի նրանց բնակարանում։ Այդ երկուսն ավելի վաղ հանդիպել են Կալիֆոռնիայի Բըրբանք քաղաքում՝ աշխատելով 2013 թվականին «Գիժ» անիմացիոն սերիալի վրա։ Ի սկզբանե դա մեկանգամյա կարճամետրաժ «Breadwinners» ֆիլմն էր, որի պրեմիերան կայացել է կարճամետրաժ ֆիլմերի փառատոնում, որը անց էր կացվում Նյու Յորքի բարում, իսկ հետագայում հայտնվել է համացանցում, ինչից հետո նրանց հետ կապնվել են, և շոուն դարձել է լիարժեք սերիալ։

Սերիալի պրեմիերան կայացավ 2014 թվականի փետրվարի 17-ին։ 2016 թվականից հետո, երբ սերիալը չեղարկվեց, Nicktoons-ը շարունակում էր հեռարձակել նրա կրկնությունները մինչև 2020 թվականի դեկտեմբերի 3-ը։ Սերիալը պատմում է երկու մարդակերպ չթռչող կանաչ Շլյոպ-Շլյոպ և Բիդիշ անուններով երկվորյակ բադիկների մասին (Շլյոպ-Շլյոպին հնչյունավորել է Ռոբբի Դեյմոնդը, իսկ Բիդիշին Էրիկ Բրաուզը)։

## Ստեղծում
«Հացաբադեր» անիմացիոն սերիալի գաղափարը Սթիվ Բորստի և Գարի Դուդլսի երկար տարիների բարեկամության և համագործակցության գագաթնակետն էր, ովքեր ծանոթացել էին Warner Bros. Animation-ում անիմոցիոն ֆիլմի վրա աշխատելու ժամանակ։  Դեռ 2011 թվականին Գարի Դադլեզը Բորսթին ցույց տվեց իր էսքիզները։ Սթիվին հետաքրքրում էր երկու բադերի էսքիզը, որոնք օդ են նետում հացը։ Նա գրել է պատմությունը չորսուկես րոպե տևողությամբ կարճամետրաժ ֆիլմի համար, իսկ Գարին ընդամենը երկու ամսում մարմնավորել է անիմացիոն մասը։ «Սթիվը գրող է, ես նկարիչ եմ, մենք նույն ուղեղի երկու կեսն ենք», - ասաց Գարի Դադլեզը։

Ըստ Դադլեզի՝ հացի նկատմամբ իր հետաքրքրությունը գալիս է իր արմատներից. նա մեծացել է իտալա-ամերիկյան ընտանիքում, որտեղ հացը հիմնական սնունդն էր։ «Հացաբադերի» դեբյուտը կայացել է Նյու Յորքի Midsummer Night Toons-ի կարճամետրաժ ֆիլմերի փառատոնում։ Մուլտֆիլմի ստեղծողները նշել են, որ իրենք պարզապես ցանկացել են զվարճացնել իրենց գործընկերներին։ Կարճամետրաժ ֆիլմը տեղադրվել է YouTube-ում, որտեղ այն նույնպես հաջողություն է ունեցել։ Շուտով Բորստի և Դադլեզի հետ կապ հաստատեցին Nickelodeon հեռուստաալիքի ներկայացուցիչները, ովքեր առաջարկեցին համագործակցել։ Դադլեզը հիշում է, որ նա չէր կարող հավատալ իր բախտին և նույնիսկ Nickelodeon-ից նամակը շփոթել էր սպամի հետ։

Մուլտսերիալի ստեղծողներն աշխատել են 2D անիմացիայի վրա՝ օգտագործելով թվային գործիքներ։ Ըստ Դադլեզի՝ «Հացաբադերի» էսթետիկան ոգեշնչված է 1990-ական թվականերրի սկզբի տեսախաղերով։ 2014 թվականին մուլտսերիալը հայտնվել է էկրանների վրա։

## Կերպարներ
### Գլխավոր հերոսներ

* **Շլյոպ-Շլյոպ**, Հացաբադերի թմի առաջնորդ։ Հացաբադի պաշտոնը նա ժառանգել է ծնողներից։ Նա հրթիռային մեքենայի վարորդն է։ Նրա սուպեր հարվածներն են Փարթի Հարվածը (*Party Punch*) և Կոշիկի հարձակումը (*Shoe Attack*)։ Կրում է երկնագույն գլխարկ, որը նրան հասել է հայրիկից։ Հացի դիմաց նա պատրաստ է ամեն ինչի։ Նրա ընտանեկան կարգախոսն է՝ «Հացը պետք է մատուցվի, որ փորձանք չլինի և մենք երբեք չենք հանձնվի»։ Չի սիրում դժգոհ հաճախորդների, դրա համար կանի ամեն ինչ, ինչ ասես, միայն, որ հաճախորհդները գոհ լինեն։ Մեղուներից ալերգիա ունի։ Խենթի պես սիրահարված է Ջեննի Քրյաքլզին (Jenny Quackles)։
* **Բիդիշ** ֆոն Դիշ Բերսուկովիչ I, Հացաբադերի թմի երկրորդ վարորդը։ Շատ կարճահասակ է, դրա համար Հացաբադերի թմում աշխատում է որպես ղեկապետ։ Շլյոպ-Շլյոպի լավագույն ընկերն է։ Միքիչ հիմարոտ է, սակայն կարող է պարշենալ իր ակտիվությամբ։ Նրա սուպեր հարվածներն են Բուլկա-Դիշը (*Booty Kick*), վեց փաթեթանոց հարվածը և Ձվի պայթյունը։ Սագի աղվամազից ալերգիա ունի։ Կրում է կարմիր գլխարկ, որը նրան է հասել Շլյոպ-Շլյոպի մայրիկից։ Ընկերների համար նա պարզապես Բդիշ է։ Նա ունի շատ հզոր և ամուր հետույք։ Ինքնուրույն չի կարողանում դուրս գալ Բադ-Ռոբինզոնի մակարդակից։ Նա հացի մեծ ախորժակ ունի։

### Երկրորդական կերպարներ
* **Դոնդողիկ**, գորտ, Շլյոպշ-Շլյոպի և Բիդիշի ընտանի կենդանի։ Նա միշտ խաղալու ցանկություն ունի։ Ինչպես հացաբադերը, նա ևս կարողանում է «Մակարդակի բարձրացում» անել։ Հարվածներ՝ Պուկ-Հարձակում և Պուկո-ուժ։ Դոնդողիկը դոնդող է սիրում, դրանից է առաջացել նրա անունը։
* **Հացթուխ**, Հացահանքահորերի սեփականատեր, սուպերհերոս, ով պատրաստում է ամենահամեղ հացը։ Շատ հզոր է և գողական։ Հացաբադերին տվեց տոստեր, որպեսզի նրանք կարողանան կանչել իրեն։ Անհետանալուց դառնում է հասարակ հացի կույտ։ Նրա գլխավոր երկրպագուներն են՝ Շլյոպ-Շլյոպը և Բիդիշը, ինչպես նաև Թի-Մինդին։ Սանտա Կլաուսի եղբայրն է։ Մանկությունից նա կռվել է Լավախլուրդի հետ, որտեղ Շլյոպ Շլյոպը և Բիդիշը հաց են պեղում։
* **Լավախլուրդ**, խլուրդ, ով ապրում է հացահանքահորերում։ Նա թշնամական է վերաբերվում Հացաբադերին, հաճախ հարձակվում է նրանց վրա։ Հացթուխի հետ կռիվներում նա միշտ պարտություն է կրում, սակայն մեկ անգամ կարողանում է հաղթել նրան Հացաբադերի օգնությամբ։ Ունի ընտանիք, ով ապրում է իր հետ խորը հացահանքահորերի տակ։ Ունի Բեբի անունով ընկերուհի, ում հանդեպ նա զգացմունքներ ունի։
* **Քեթթա**, կարապ։ Նա միշտ անվաչմուշկներ է վարում, քանի որ երբեք չի լվանում ոտքերը, ինչի պատճառով էլ դրանք շատ կեղտոտ են։ Ունի արհեստանոց։ Օգնում է Հացաբադերին վերանորոգել իրերը։ Կարող է վերանորոգել իրերը 5 վայրկյանում, ինչպես նաև ստեղծել նոր իրեր և անվանել դրանք 3000 կամ 9000 թվերով։
* **Թի-Միդի**, բու։ Հացաբադերի և Շլյոպ-Շլյոպի ծնողների № 1 հաճախորդը։ Շատ հարուստ է։ Սիրում է Հացաբադերին իրենց հացի համար և չի սիրում նրանց իրենց հիմարության համար։ Ամեն տեղ սիրում է կարգ ու կանոն և մաքրություն։ Չի սիրում հացի առաքման ուշացումները։ Նրա ամբողջ անունը՝ Թալոնիուս Մինդի, իսկ «Թի-Միդի»-ն հորինվել է Շլյոպ-Շլյոպի կողմից, որը հետագայում իմացել է Բիդիշը։ Սիրահարված է Տիկին Ֆուրֆոլին։ Մանկության ժամանակ նկարահանվել է «Տալոնի Բալոնի» հեռուստաալիքում։
* **Սպա Ռամբամու**, դեղին դոդոշ։ Կռկռոստիկանության պետ։ Հաճախ վարորդ բադերին տուգանք է գրում, եթե նրանք խախտում են կանոնները։ Ամենահաճախը տուգանում է Հացաբադերին, ովքեր մի անգամ կատարում են 701 խախտում։ Նաև նա ավտոդպրոցում բադերին վարել է ուսուցանում։ Նա միշտ շատ կոկիկ տեսք ունի և հոգ է տանում իր մասին, բայց ինչպես պարզվում է «Միկրո-բադեր» սերիայում, նրա մազերի մեջ ոջիլներ կան, իսկ ականջներում՝ շատ ծծումբ։
* **Հզոր Ունսկի**, Կուղբ-վիկինգ։ Մեծ Ունսկու որդի և Ոչինչ Ունսկու թոռնիկ։ Որի-Մասին-Հնարավոր-Չի-Ոչինչ-Ասել Ունսկի ծոռնիկ։ Ուժեղ է, ամուր և ճարպիկ, բայց ոչ կիրթ,  երբեմն կատաղի։ Խոսում է իր մասին երրորդ դեմքովց։ Նրա կարգախոսն է «խժռել, ծեծել, գողանալ!»։ Ունի սեփական դիրիժաբլ, որտեղ պահվում է թալանը, ինչպես նաև բադ-վիկինգների փաքր ջոկատը։ Իր հետ միշտ ունենում է մական և հաճախ կռվում է Հացաբադերի հետ, չնայած երբեմն ընկերանում է նրանց հետ մեծ ծառայությունների համար։
* **Պարոն Քաչալա**, արագիլ։ Ունի ռեստորան։ Շատ ագահ է և ամեն տեղ փող է փնտրում։ Նրա սիրելի արտահայտությունն է․ «Բաց և համեղ է!»։
* **Զունա և Ռոնի**, պիցցաբադեր։

## Եթերաշրջանների ցուցակ

### Պիլոտային սերիա (2012 թվական)

### Առաջին եթերաշրջան (2014—2015 թվականներ)

### Երկրորդ եթերաշրջան (2015—2016 թվականներ)

## Հեռարձակում
Պրեմիերան կայացել է 2014 թվականի փետրվարի 17-ին Nickelodeon հեռուստաալիքում, իսկ 5 օր անց հաջորդել է հերթական հեռարձակումը։ Այն պատվիրվել էր մեկ տարի առաջ՝ 20 սերիա առաջին եթերաշրջանի համար։ Նրա օրիգինալ հեռարձակումը հավաքել է մոտ 2,8 միլիոն հանդիսատեսներ՝ զբաղեցնելով 81-րդ տեղը 100 լավագույն 18-ից 49 տարեկան մեծահասակների շոուների մեջ։ Մեկ ամիս անց մամուլի հաղորդագրության մեջ ցանցը հայտարարեց, որ շոուն դարձել է ամենաշատ դիտված շոուն երկուսից տասնմեկ տարեկան երեխաների շրջանում՝ միջինը 1,7 միլիոն հանդիսատես և 5,3 Nielsen-ի վարկանիշ։ Երկրորդ սեզոնը, որը նույնպես բաղկացած է 20 սերիաներից, հայտարարվեց 2014 թվականի մայիսին։

Կանադայում պրեմիերան կայացավ 2014 թվականի հուլիսի 2-ին YTV ալիքում։ Մեծ Բրիտանիայում և Իռլանդիայում Nicktoons-ը հեռարձակել է 2014 թվակաի սեպտեմբերի 22-ից։ Ավստրալիայում Nickelodeon-ը սերիալը ներկայացարել է 2014 թվականի նոյեմբերի 1-ին։

Էմիլի Էշբին և Common Sense Media-ն սերիալը զուգարանային հումորը գնահատեցին որպես կասկածելի՝ միևնույն ժամանակ հարգանքի տուրք մատուցելով գլխավոր հերոսների ընկերության ուժին։ Նա վայելում էր հացի հետ կապված բառախաղերը, որոնք երբեմն անում էին հերոսները, բայց խոստովանեց, որ «հավանական է, որ նրանք երեխաների այդ զվարճանքը չեն պատճառի»։ *New York Daily News-*ի հեղինակ Դավիթ Հինկլին նրա հումորի ոճը որպես գայթակղիչ կապեց իր թիրախային ժողովրդագրության հետ։ Ի վերջո, նա հայտարարեց, որ այն «մի քանի կատակներ ունի մեծերի համար, հատկապես հացի բառախաղեր, բայց ուղղված է հիմնականում երիտասարդներին»։

Լոս Անջելես Թայմսի համար գրելով՝ Ռոբերտ Լլոյդը տարօրինակ կերպով հաճելի գտավ իր տեսողական ոճը և բացահայտեց բազմաթիվ պոտենցիալ ազդեցություններ և հղումներ։ Թեև նա հումորը համարում էր «բարձրաձայն և հաճախ կոպիտ», սակայն վերջնական արդյունքը «հիմնականում հնարամիտ» էր։ About.com-ի թղթակից Թորի Միշելը խառը մեդիաները զվարճալի է անվանել, բայց ծնողների համար գլխացավ առաջացնող։ Թեև նա անվանեց հայեցակարգը և կերպարները «միանշանակ օրիգինալ», նա շեշտեց, որ նրանց կոպիտ հումորը կարող է որոշ ծնողներից պահանջել ամբողջությամբ խուսափել դրանից։ Media Life ամսագրի Թոմ Քոնրոյը վատ է գրել շոուի մասին՝ այն ամբողջ ընթացքում համարելով անհեթեթ։ Նա դրա «աղմկոտ և բռնի» բովանդակությունը սահմանեց որպես չափազանց շատ փոքր երեխաների համար, ինչպես նաև «չափազանց հիմարություն մեծ երեխաների համար»։

## Հնչյունավորող դերասանները
### Բնօրինակ հնչյունավորություն

* Ռոբբի Դեյմոնդ — Շլյոպ-Շլյոպ, լրացուցիչ դերեր
* Էրիկ Բաուզա — Բիդիշ, լրացուցիչ դերեր
* Ալեքսանդեր Պոլինսկի— Դոնդողիկ, լրացուցիչ դերեր
* Քերի Ուոլգրեն— Քեթթա, լրացուցիչ դերեր
* Ֆրեդ Թաթասկյոր— Հացթուխ, լրացուցիչ դերեր
* Ս. Սքոթ Բուլլոկ — Թի-Միդի
* Օդրի Վասիլեվսկի— Ռամբամբու
* Նոլան Նորտ — Մեծ Ունսկի
* Մայքլ-Լեոն Վուրի — Պարոն Կաչալա
* Քրի Սամմեր — Տիկին Ֆուրֆլ, Շլյոպ-Շլյոպի մայրիկ
* Թարա Սթրոնգ — Զունա
* Քենդի Մայլո — Ռոնի, լրացուցիչ դերեր
* Ջոն Ջիմաջիո  — Լավախլուրդ
* Ռոջեր Քրեյգ Սմիթ — Քենետ (Բիդիշի հետույք), Մոգական հաց
* Տրևոր Դեվալլ — Աղբի ավազակ, Սուպերբադ, Ունսկիի հայրիկ
* Մինդի Ստերլինգ — Բիդիշի մայրիկ
* Թոմ Քեննի — Շլյոպ-Շլյոպի հայրիկ, Շլյոպ-Շլյոպի նախա-նախա-նախա-նախա-անվերջանալի նախապապ 
* Ջոն Կասիր — Զուգարանային հրեշ, Հիմար հրեշ
* Էլիզա Շնայդեր — Ատամի փերի 
* Պիտեր Ջայլս — Աղբահավաք
* ՄԵթյու Վ. Թեյլոր — Պիցցալորդ
* Գերի Դուդլեզ — «Ռամբաո՞վ» երեթաշրջանի հրեշ

## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:2010-ականների հեռուստասերիալներ
Կատեգորիա:2014 հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Ամերիկյան մուլտֆիլմեր
Կատեգորիա:Անգլերեն հեռուստասերիալներ
Կատեգորիա:Կատակերգական հեռուստասերիալներ
Կատեգորիա:Nickelodeon-ի բնօրինակ ծրագրեր